**דברי תורה לפרשת "פינחס"**

**בסוף פרשה קודמת מספרים לנו על פינחס שקינא לכבוד שמיים ולקח את הרמח בידו ודקר את זמרי בן סלוא ואת כזבי בת צור על המעשה שעשו, וכפי שנאמר בפרשת השבוע שלנו "פינחס בן אלעזר בן אהרן הכהן השיב את חמתי מעל בני ישראל, בקנאו את קנאתי בתוכם" המעשה של פינחס והקנאה שלו גרמו שה' יפסיק לכעוס על עם ישראל. ה' אהב את הקינאה של פינחס והחזיק טובה לו ולזרעו אחריו. והינה אפשר להקשות קושיה גדולה ביותר. הינה אמרו חז"ל בילקוט שמעוני פרשת פנחס, כי פנחס הוא אליהו הנביא. אנו רואים שאליהו הנביא גם היה קנאי לה', כמו שנאמר "קנא קנאתי לה'.... כי עזבו בריתך בני ישראל" רואים אנו גם פה קנאה לכבוד ה' שכואב לאליהו הנביא והוא אומר לה' "קנא קנאתי לה'". וגם הקשר בין שניהם היה שאליהו נמצא בכל ברית מילה, ופנחס עשה מעשה למנוע פגם הברית לכן אליהו שהוא פנחס, נבחר להיות נוכח בשעת תיקון הברית שהוא ברית המילה. אך נשאלת השאלה, מדוע פנחס בעבור קנאתו, קיבל שכר, ואילו אליהו בעבור קנאתו לה' כביכול קיבל עונש, והקפיד עליו ה' יתברך, וירד ממעמדו ונתמנה במקומו אלישע להיות נביא. באמת קושיה גדולה ביותר. אלא אפשר לומר, יש הבדל בין הקנאה של פנחס לבין הקנאה של אליהו, קינאתו של פנחס הביאה לעצירת המגיפה, לכן היא היתה לטובת עם ישראל. ואילו קינאתו של אליהו, לא היתה לטובת עם ישראל, הקינאה של פנחס היתה אך ורק בדיבור, ובעצם זה נקרא קיטרוג על ישראל, וכן אמרו במדרש רבה שיר השירים : "אין הקדוש ברוך הוא רוצה במי שאומר דלטוריא (לשון הרע) על ישראל." עוד מידה שאנו רואים שיכולה לגרום להרס וחורבן או לקדושה ויראת ה', היא מידת העזות. מצד אחד נאמר "הוי עז כנמר" ומצד שני כתוב "עז פנים לגיהינום". יש אנשים שמשתמשים בעזות שלהם לעזות דקדושה, להתעקש על מצווה, ויש אנשים שיש להם עזות רעה, חוצפה כלפי ה'. אנו רואים שכל מידה גם אם היא רעה, יש לה גם אופן חיובי, קנאה ועזות יכולות להיות מידות טובות אם נדע להשתמש בהם לצד הקדושה והטהרה. ולכן נאמר גם "ואהבת את ה' אלקיך בכל לבבך", לא נאמר בכל לבך אלא לבבך, כלומר בשני יצריך, יצר הטוב ויצר הרע. ולכאורה שואל הגאון האדיר הרב הקדוש הרב עובדיה יוסף זצוק"ל "איך אפשר לעבוד את ה' גם ביצר הרע"? זה לא מובן, אלא על פי מה שאמרו קודם, להפוך מידה ששורשה רע, לשורש טוב, לוקחים מידה רעה והופכים אותה לטובה.**

**דבר נוסף שאומר הרב עובדיה, יש לשמוע בדברי החכמים, ומי שלא שומע בדבר החכמים עונשו עלול להגיע במהרה, ומספרים סיפור על אדם אחד שאחיו נפטר בלי ילדים, והיה עליו לתת חליצה לגיסתו, אך הוא רצה להתחתן איתה וסירב לתת לה חליצה. כל הניסיונות לשכנעו לא הצליחו. סיפרו זאת לרבי עקיבא איגר והוא קרא לאיש, והראה לו את דברי המשנה, שם כתוב כי יבמה מותרת להינשא או על ידי חליצה או על ידי מיתת היבם. אמר לו רבי עקיבא איגר, תחליט אחת משתי האפשרויות. או שתיתן חליצה, או שחס ושלום האפשרות השניה תקרה (כלומר הוא ימות). עמד האיש והטיח דברים מזלזול, "מה מביאים לי משנה, אני רוצה להתחתן איתה." חזר רבי עקיבא איגר ואמר לו, אם לא תיתן חליצה האפשרות השניה תקרה. האיש עמד בסירובו, יצא בכעס מן הבית נפל במדרגות ונפטר..**

**השבוע היתה ההילולה של אור החיים הקדוש "רבי חיים בן עטר" זצוק"ל ביום ראשון, אור החיים הקדוש היה צדיק יסוד עולם, נולד בעיר סאלי במרוקו, עליו אמר הבעל שם טוב שהוא ניצוץ של משיח.**

**סיפור ידוע אך נספר אודות אור החיים הקדוש המראה כמה עזות של קדושה ואדם קדוש היה, וכמה הוא היה בוטח בה' עד כדי כך. וכך מסופר בספר של אור החיים הקדוש :**

**סיפור ידוע על הנס בו ניצל אור החיים מגוב האריות. אור החיים היה צורף כסף אך היה עושה את מלאכתו עראי ותורתו קבע, וכל עוד היה נשאר לו ממון מעסקו האחרון, ישב ולמד עד שכלתה פרוטה מן הכיס. פעם נכנסו אצלו שני משרתי המלך ובידם זהב, אמרו לו "יען כי שמע המלך כי אתה האומן הכי מומחה במקצוע הזה, על כן שלח המלך אליך לרקום תכשיט מסויים לכבוד נישואי ביתו. עליך לגמור את התכשיט תוך עשרה ימים". הניחו המשרתים את הזהב, והלכו לדרכם. באותה שעה עדיין נשאר לאור החיים כסף בכיס , ועל כן המשיך ללמוד תורה, ודבר המלך נשכח מרוב לימודו בתורה. כעבור עשרה ימים חזרו משרתי המלך וביקשו את התכשיט, אך אור החיים אמר להם שעדיין לא התחיל. המשרתים מיהרו למלך להלשין על אור החיים הקדוש, המלך בכעסו מיד ציווה להשליך את אור החיים הקדוש לגוב האריות שיהיה להם לטרף. כשבאו לקחת את אור החיים הקדוש, בקשה אחת היתה בפיו, לקחת איתו תהילים טלית ותפילין. לעגו עליו אנשי המלך, "להיכן אתה חושב שאתה הולך? הלא למיתה אתה הולך בגוב האריות". אבל אור החיים לא התייחס כלל אליהם ובא לצאת איתם. אשתו שלא ידעה כלום מהסיפור, שאלה אותו לאן הוא הולך, ואור החיים הקדוש השיב לה שעוד מעט הוא יחזור, שלוחי המלך שמעו זאת ופרצו מצחוק ויצאו לדרך. התקרבו שלוחי המלך ואור החיים הקדוש לגוב האריות, עוד מרחוק פחד ואימה אחזו אותם בזמן ששמעו את שאגותיהם של האריות. לאחר שהשליכו את אור החיים הקדוש לגוב האריות, כל שלוחי המלך נאחזו בהלם, בראותם את האריות נכנעים לאור החיים הקדוש, מכשכשים בזנבם, ומלקקים את נעליו של האיש הקדוש, ואילו אור החיים הקדוש אוחז בתהילים ומתפלל לכבוד ה'. החיילים רצו מהר למלך לספר לו על הנס שקרה, שיבוא ויראה איזה איש קדוש הוא אור החיים, המלך שהגיע ראה את המחזה הזה, ואמר לפני כולם "עתה ידעתי כי יש אלוקים בישראל". הוא הורה מהר לשחרר את אור החיים, ובצאתו ביקש מאור החיים את סליחתו על שפגע בכבודו. כששאל המלך את אור החיים כיצד ניצל מהאריות? אמר לו אור החיים, אני נמנעתי מלהכין למלך את התכשיט לא בגלל שזיזלזתי חס ושלום בכבודו אלא בגלל שלמדתי תורה ועשיתי את רצון ה', לכן התורה הגנה עליי, שלח אותו המלך בכבוד רב ונתן לו מתנות..**

**ונמשיך בעוד סיפור אחד על אור החיים הקדוש לכבוד ההילולה, סיפור מפורסם בקרב יהודי מרוקו סיפור אמיתי שממחיש עד כמה קדושים הצדיקים האלה שה' יתברך מגלגל ניסים על ידם.**

**אור החיים הקדוש, הקפיד מאוד על הכנסת אורחים, ובערב פסח אחד כאשר לא הזדמן אורח לביתו, שלח הרב שליח שימצא אורח. לאחר זמן, ראה השליח בנאדם אחד שעומד בפתח בית הקברות וממרר בבכי. לשאלת השליח מדוע הוא בוכה, השיב האיש שמבקש את נפשו למות. השליח רץ לביתו של אור החיים לקרוא לו שיראה את האיש וינסה לעזור לו. אור החיים הקדוש בא לפתח בית הקברות ושאל את האיש על מכאובו. האיש סירב לדבר עד שנשבע רבנו שיעזור לו בעזרת ה'. וכך סיפר האיש לאור החיים : "אני פלוני בן פלוני מהעיר סאלי, עזבתי את ביתי ואת אשתי לצורך המסחר. ובעזרת ה' הצלחתי במסחרי, לאחר 10 שנים רציתי לחזור למשפחתי עם הכסף שחסכתי, החלפתי את כספי באבנים יקרות ומרגליות יקרות ערך. הנחתי הכל בתוך תיבת ברזל קטנה. עליתי על האוניה והפלגנו לביתי. כשירדתי מהאוניה, מעדתי במדגות ואחת מהנעליים שלי והארגז עם כל המרגליות והאבנים הטובות נפלו לתוך הים. רציתי גם אני לקפוץ לתוך הים, אך כולם מנעו ממני ועתה נשארתי בלי כלום. אור החיים הקדוש הרים את עיניו לשמיים, ושרתה עליו רוח ה'. אמר אור החיים הקדוש לאיש "קום והראה לי היכן נפל הארגז". הלכו אל חוף הים, והראה האיש לרבנו את המקום. עמד והשביע אור החיים הקדוש את שרו של הים בשם המפורש, ומיד צפו חפצים רבים על פני המים וביניהם גם הארגז של האיש ונעלו. אמר לו רבנו "קח רק את השייך לך". לקח האיש את ארגזו ונעלו, והודה בשמחה לה' יתברך ולאור החיים הקדוש. אחר כך הלכו שניהם יחדיו לביתו של אור החיים, לחגוג את חג הפסח. האיש סיפר לרב את קורות חייו, מיום שנשא את אשתו ועד היום. הוא סיפר שירד מעושרו ונאלץ לעזוב את אשתו כדי להביא פרנסה לביתם. ואז החל האיש להיות שוב פעם עצוב וממורמר, אור החיים הקדוש שאל את האיש מדוע הוא עצוב ואז סיפר לו אותו אדם שמאז שחזר לעיר סאלי, לא מצא את אשתו ולא שמע עליה כלום. שאל אור החיים לשמה, אמר לו אותו האיש את שמה של אשתו ושם אחיה. לפתע הרב חייך, הוא נזכר שיש לו עוזרת בשם הזה, שהיא עגונה (לא יודעים היכן בעלה), קרא לנערה, וכאשר ראה האיש את העוזרת מיד קרא לה בשמה והתברר שהיא אשתו של האיש. אמר אור החיים הקדוש לאיש "קח הינה אשתך". הפציר בהם הרב שישארו עד תום החג בביתו כי מהשמיים עשו אותו שליח להפגיש ביניהם. ועל זה נאמר מצווה גוררת מצווה, אור החיים הקדוש ניסה לעשות הכנסת אורחים, בסוף גם עשה מצווה השבת אבידה והשיב גם את האיש לאשתו.**

**ונחזור לפרשת השבוע, מדוע היה חשוב להדגיש את ייחוסו של פנחס הכהן , מה קשור ייחוסו למעשה שעשה עם זמרי וכזבי ? והינה מדוע באמת הזכירו את ייחוסו של פנחס והסמיכו את זה למעשה שעשה? להגיד לך שפנחס בן אלעזר בן אהרון הכהן היו מזרע הכהונה ולא היו לוחמים, שמא לא נחשוב בטעות שפנחס היה איש חרב, ואף על פי שאנו רואים שפנחס לא היה איש חרב, לקח את הרמח בידו ודקר אותם. והבן איש חי מביא משל על כך כדי להמחיש את הדברים.**

**הבן איש חי ממשיל זאת למלך אחד שיצא למסע צייד ביער. והינה לפתע קמו עליו שודדים ואיימו להורגו. מיד זינק עליהם שומר המלך והרג את כולם. המלך אמר לו תודה והמשיכו בדרכם. לאחר ימים ספורים שוב פעם יצא המלך למסע צייד, אך הפעם נסע עם משרת פשוט, בדרך נתקלו בשודדים, מיד המשרת הפשוט ראה שהשודדים מנסים להרוג את המלך, נטל חרב ונאבק עימם עד אשר חיסל את כולם. המלך לא נשאר אדיש, והחל לשבח ולתת לו שכר ענק עבור שהציל אותו. וכאשר הגיעו בחזרה לארמון עשה המלך סעודה גדולה וסיפר לכולם על המשרת הפשוט כיצד חילץ אותו ממוות וגבר על השודדים. והינה כולם התפלאו, כולל אותו שומר המלך שגם היה מופתע, מדוע לו לא עושה המלך סעודה כזאת? וכולם התפלאו ושאלו אותו "המלך, מדוע בפעם הראשונה לא יצאת מגדרך ולא הענקת מתנות והפעם אתה מעניק מתנות ומרעיף שבחים לאיש הפשוט הזה?" ענה להם המלך: "הגיבור השומר שלי זהו אומנותו, אין כל תהילה בכך שהכריע את השודדים. אך אותו משרת פשוט, לפי טבעו לא היה אמור להועיל לי במאבק עם שודדים. ורק מחמת אהבתו אליי היה לו כוח לעמוד מולם ולחסלם, אף על פי שאין הוא יודע להילחם. ועל כך ראוי הוא לתהילה ושבחים. וכך הסיפור גם עם פנחס, שפינחס הוא לא איש צייד ולא איש מלחמה ועל כן ה' שיבח אותו שעשה את המעשה הזה לשם שמיים אף על פי שהיה רחוק מלעשות זאת כי לא היה גיבור מלחמה.**

**ונמשיך בעוד חידושים מהבן איש חי הקדוש, שואל רבנו שאלה חזקה, אם פנחס דקר את זמרי ואת כזבי בת צור איך זה שהוא לא נטמא מטומאת המת? והרי הוא כהן ! ועוד אפשר לשאול הרי נאמר "ושם איש ישראל המכה אשר הכה את המדינית" והיה מספיק להגיד אשר הכה את המדינית ולמה כפל הלשון, "המכה אשר הכה את המדינית" ואפשר לתרץ את שתי השאלות בתשובה אחת, והבן איש חי מביא משל שעונה על כך : משל לגנב אחד שמצא בבית פרטי כותנת יפה וחמד אותה. שקל הגנב בדעתו כיצד יכול לגנוב את הכותנת החוצה מבלי שבחוץ יראו שהוא גונב? אוריד את בגדיו, בא ללבוש את הכותנת עליו ועל הכותנת את הבגדים שלו. אך למרבה צערו, בעל הבית נכנס ותפס אותו בלי בגדים בדיוק שבא ללבוש את הכותנת. מה עשה בעל הבית? קרא מהר למשטרה. השוטרים לא ריחמו על הגנב והובילו אותו ברחוב כאשר הוא בלי בגדים בוש ונכלם. לא מספיק שיקבל עונש, הוא גם התבזה ברחוב. כך גם אפשר לפרש את עונשו של זמרי, הקדוש ברוך הוא עשה נס, שזמרי לא ימות ישר מהדקירה של פנחס, אלא פנחס הלך עימו בכל המחנה כאשר הוא דקור ברומח, וה' עשה שהוא לא ימות גם כדי שפנחס לא יטמא בטומאת המת. וגם כדי שזמרי יקבל עונש כפול, גם ימות וגם יתבזה לעיני כל ישראל. כי אם היה מת גם היה פנחס נמטא למת וגם לא היה מתבייש זמרי כי הוא כבר מת, אך בגלל שעדיין היה חי לכן הוא התבזה והתבייש לעיני כולם על כך שביש את ה' ועשה חילול ה' גדול. וזה לשון הפסוק "ושם איש ישראל המכה אשר הכה את המדינית" גם לשון הכה מלשון עבר, וגם לשון מכה בלשון הווה, שכרגע הוא חי ורואה ומתבייש וכך גם פנחס לא נטמא מטומאת המת.**

**ונסיים בקושיה ששואל האר"י הקדוש, הרי ידוע וכבר אמרנו זאת בתחילת העלון, שכל ברית מילה שיש מגיע אליהו הנביא. וזה עונש על כך שקיטרג על עם ישראל. ושואל הארי הקדוש, איזה עונש זה? זה לא עונש, זה מצוה גדולה להיות בברית מילה ! שהרי כתוב בגמרא במסכת פסחים "כל הנהנה מסעודת ברית מילה ניצול מדינה של גיהינום". ואיך זה עונש שצריך להיות בכל ברית מילה? אלא עונה הארי הקדוש חידוש עצום ביותר. אליהו הנביא ברגע שהוא מגיע לברית מילה ויורד למטה לעולם הזה, הוא מפסיד מהחידושים מישיבה של מעלה, כי לפעמים באמצע החידוש, הוא צריך לרדת להשתתף בברית. וכך ילמד כל אדם, לפעמים באמצע שיעור תורה או לפני שיעור תורה "זוכה" האדם להזדמנות חגיגית לעשות מצווה אחרת, אך זה עצת היצר הרע ! להוריד אותו מללכת לשיעור תורה ולשכנע אותו שהוא עושה מצווה אחרת במקום. וצריך להיזהר מזה מאוד, וכפי שכתוב בתפילת שחרית ואנו אומרים זאת כל בוקר "אלו דברים שאדם עושה אותם ואוכל מפירותיהם בעולם הזה והקרן קיימת לו לעולם הבא, ואלו הן" כיבוד אב ואם, וגמילות חסדים, וביקור חולים, והכנסת אורחים והשכמת בית הכנסת והבאת שלום בין אדם לחברו ובין איש לאשתו ותלמוד תורה כנגד כולם.**

**ומספרים שפעם אחת הגיע הבעל שם טוב הקדוש לבית כנסת של אנשים שמדברים שם בתפילה ולא הולכים על פי ההלכות ומזלזלים בכל מיני מצוות. והבעל שם טוב לא ידע כיצד להוכיח אותם בלשון רכה ואז עלה במוחו רעיון. הוא ניגש לרבנים של הבית כנסת ולגבאי ואמר להם "אשריכם איזה תפילות יש בקירות, איזה קדושה יש באוויר של הבית כנסת" וכולם התלהבו והודו לבעל שם טוב על המילים, ואז החל הבעל שם טוב להתעצב והוסיף "רק חבל שהתפילות תקועות בקירות ובבית כנסת ולא עולות למעלה לה' יתברך" ושאלו האנשים את הבעל שם טוב הקדוש מדוע כך אומר? ואמר להם הבעל שם טוב "כיוון שאסור לדבר בתפילה וה' רוצה לשמוע את תפילתכם אך במקום זאת שומע את הדיבורים ולכן התפילות לא עולות אליו אלא הוא מעדיף לשמוע תפילות מאנשים אחרים". האנשים שמעו זאת והיו בהלם ולא הבינו איך האיש הקדוש הבעל שם טוב ידע על הדיבורים והרי לא היה איתם מעולם בתפילה, בקשו את סליחתו והחליטו כולם בליבם לקבל על עצמם לא לדבר בשעת התפילה ובפרט בספר התורה. שה' יזכה אותנו וישמעו תפילותינו אמן.**

**שבת שלום ומבורכת**